**רמי יונס** (בערבית: **رامي يونس**) הוא עיתונאי ערבי ישראלי, מגיש חדשות, ופובליציסט, הגיש[דרוש מקור] במכאן 33 גרסה בערבית של התוכנית מהצד השני עם גיא זהר.

ביוגרפיה
--------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
רמי יונס נולד בלוד, בבגרותו למד באוניברסיטה העברית (שם גם היה פעיל בתא הפוליטי של מפלגת בל"ד), בקיץ 2015 שימש כיועץ תקשורת וכיועץ פרלמנטרי של חברת הכנסת חנין זועבי.

יונס הוא בין מקימיה של קבוצת האקטיביסטים הפלסטינית ח'וטווה, והוא פעיל במיוחד נגד הריסת בתים ערביים בלוד וברמלה, ב־2018 השתתף בתוכנית סליחה על השאלה.

יונס הוא ממקימי Palestine Music Expo, אירוע מוזיקה פלסטיני המחבר בין מוזיקאים פלסטינים לתעשיית המוזיקה העולמית. יונס הוא כתב ועורך באתר שיחה מקומית.

ב-2019–2020 שימש כעמית בבית הספר דיוויניטי הרווארד.

יונס עובד גם בהיי-טק.

ב-2020–2021, הוא התארח מספר פעמים בתוכנית מהצד השני עם גיא זהר. החל מנובמבר 2021 יונס משמש כמנחה של התכנית "מהצד השני" בערבית.

ביקורת
------

מינויו בתאגיד השידור "כאן" עורר סערה לאחר שנחשף פוסט שלו מ-2018 בו מכנה חיילי צה"ל נאצים. לאחר הריגתה של האחות רפואית רזאן א-נג'אר שככל הנראה השליכה רימון עשן לעבר חיילי צה"ל, הוא כתב: "הנאצים הישראלים שירו בפלסטינים בגטו הגדול בעולם כבר זמן מה, העבירו הילוך בכך שרצחו היום אחות באמצעות כדור בחזה", ואף כתב בחשבון הפייסבוק שלו: "כן, אחות רחמניה. נוחי על משכבך בשלום, רזאן. המוות שלך לא יהיה לשווא".

בעקבות פוסט בו מביע תמיכה בתנועת החרם נגד ישראל BDS, ופוסט בתקופת מהומות מאי 2021 בישראל בו הביע תמיכה בצעירים פלסטינים, הסיר תאגיד כאן את הדף עם התרגום לעברית. תנועות ימין כמו אם תרצו ובצלמו פנו לכאן בדרישה לבטל את מינויו, ועדת האתיקה של התאגיד הציבורי דנה בדבר, והחליטה שאין לה סמכות לדון במעשיו של יונס שקדמו להצטרפותו לתאגיד השידור הישראלי, ב־24 בנובמבר התקיים דיון בעניינו במליאת הכנסת וחברי הכנסת יריב לוין, אופיר סופר, ועמיחי שיקלי דרשו את פיטוריו.

ב-2022 הוא עורר סערה לאחר שכינה את צה"ל "רוצח". בפוסט בפיסבוק הוא גם יצא נגד פלסטינים שמתביישים בגל הפיגועים שמבצעים מחבלים ערבים. בעקבות כך, הארגונים בצלמו, אם תרצו, וחברי הכנסת איתמר בן גביר וקטי שטרית דרשו את פיטוריו.

קישורים חיצוניים
----------------

* 

* רמי יונס, ברשת החברתית אקס (טוויטר)
* מאמרי רמי יונס באתר הדעה שיחה מקומית
* יהונתן גוטליב, הכירו את רמי יונס, מנחה בתאגיד השידור "כאן" שקורא ללוחמי צה"ל נאצים, באתר ערוץ 7, 3815 בנובמבר 2021
* עמי פרידמן, לאחר שהביע תמיכה ב-BDS: רמי יונס לא יפוטר מהתאגיד, באתר ישראל היום, 21 בנובמבר 2021
* גיל משעלי, ‏המגיש שכינה את חיילי צה"ל נאצים: התאגיד פתח בבדיקה, באתר ‏מאקו‏, 16 בנובמבר 2021
* אתר למנויים בלבד איתי רום, ואתה, יונס, עומד בסטנדרטים שהצבת?, באתר הארץ, 18 בנובמבר 2021
* אתר למנויים בלבד רמי יונס, אתם מחמיצים את המהפכה, באתר הארץ, 4 בדצמבר 2013
* רמי יונס, המדריך המלא להתמודדות עם מחמאות גזעניות של ישראלים, באתר שיחה מקומית, ‏2 במרץ 2017

הערות שוליים
------------

1. ↑  אקספו של מוזיקה פלסטינית אתר הבית
2. ↑  אתר למנויים בלבד חנין מג'אדלה, סוף סוף תוכנית שלוקחת צד. הצד השני, באתר הארץ, 18 בנובמבר 2021
3. ↑  "תחקיר ראשוני של צה"ל: הפרמדיקית שנהרגה בעזה לא נורתה במכוון". *הארץ*. נבדק ב-2021-12-22.
4. ↑  יהונתן גוטליב, בעיריית לוד מבהירים: הלוגו לאירוע בהשתתפות רמי יונס צורף ללא אישור, באתר ערוץ 7, 28 בנובמבר 2021
5. ↑  לאחר הביקורת על 'מהצד השני' של רמי יונס ירד הדף בערבית, באתר ערוץ 20
6. ↑  ועדת האתיקה של התאגיד: רמי יונס שכינה את הלוחמים "נאצים" ימשיך לשדר ב"כאן", באתר ערוץ 7, 2121 בנובמבר 2021; אתר למנויים בלבד איתי שטרן, קובלנץ דחה בקשה להדיח את המגיש רמי יונס, שתמך בעבר בארגוני BDS, באתר הארץ, 21 בנובמבר 2021
7. ↑  במליאת הכנסת קראו להפסיק את שידורי רמי יונס: "אנטישמי, שונא ישראל", באתר ערוץ 7, 24 בנובמבר 2021; שיקלי התפוצץ על המגיש: "אנטישמי, נאלח, בזוי". צפו, באתר "סרוגים", 25 בנובמבר 2021
8. ↑  ״מגיש בתאגיד: הצבא הישראלי הפך לרוצח של עשרות פלסטינים״.... באתר חמ״ל
9. ↑  מגיש ב"כאן": הצבא הישראלי הפך לרוצח פלסטינים. ועדת האתיקה של התאגיד בודקת, באתר ערוץ 7, 26 באפריל 2022
10. ↑   אתם מחמיצים את המהפכה, בביצוע רמי יונס, סרטון באתר יוטיוב (אורך: 0:54)